Као талентован вођа навале, кога су честе повреде заустављале у развоју, одиграо је две утакмице за младу (1967-1969) и 17 утакмица уз девет голова за најбољу селекцију Југославије. Дебитовао је 6. априла 1968. против Француске (1:1) у Марсељу, постигавши једини гол за Југославију, а последњу утакмицу у националном дресу одиграо је 28. октобра 1970. против екипе Совјетског Савеза (0:4) у Москви. Учествовао је на Европском првенству 1968. у Италији, на коме је наша репрезентација заузела друго место.